COVID-19: kazu detetadu pozitivu ida no ativu na’in-ualu | TATOLI Agência Noticiosa de Timor-Leste\nVARANDA HEADLINE COVID-19: kazu detetadu pozitivu ida no ativu na’in-ualu\nDILI, 24 janeiru 2022 (TATOLI)—Ministériu Saúde relata ohin, kazu detetadu pozitivu foun ida, rekuperadu ualu no kazu ativu na’in-ualu.\n”Kazu detetadu foun ohin ida, rekuperadu ualu no ativu ualu,” Diretora Jerál Prestasaun Saúde iha Ministériu Saúde, Odete da Silva Viegas, hateten liuhosi nota ne’ebé Agência TATOLI asesu segunda ne’e.\nNune’e, hahú 21 marsu 2020 to’o 24 janeiru 2022 iha kumulativu kazu konfirmadu 19.869 no óbitu 122.\nHosi horisehik mai ohin, Laboratóriu Nasionál Saúde halo teste PCR 27, kompostu vijilánsia sentinela laiha, rastreiu ba kontaktu laiha, rastreiu aleatóriu laiha, viájen internasionál 26, follow up iha kuarentena ida.\nAlende ne’e, totál teste PCR ne’ebé halo iha 23 janeiru 2022 iha munisípiu-sira seluk, Rejiaun Administravu Espesiál Oé-Cusse no Ambeno (RAEOA) no Hospitál Nasionál Guido Valadares (HNGV) 49, hanesan Maubisse laiha, Maliana haat, Viqueque laiha, Suai tolu, Baucau laiha, Ermera laiha, RAEOA laiha, HNGV 42, Lautém laiha, Vera Cruz laiha.\nPopulasaun elijível tinan 18 ba leten, ne’ebé simu ona vasina to’o iha loron 24 janeiru 2022, tuir sistema informasaun Saúde iha Ministériu Saúde, hanesan kumulativu 1ª doze iha Dili (87,7%) no kumulativu 2ª doze iha Dili (82,2%).\nEnkuantu, Sidadaun iha territóriu nasionál ne’ebé simu ona vasina doze dahuluk iha Timor-Leste 84,0% no simu ona doze daruak 70,3%.\nIha loron 24 janeiru 2022 , izolamentu Vera Cruz, Lahane, HNGV no fatin seluk iha territóriu laran tomak, halo tratamentu hospitalizadu ba kazu detetadu pozitivu laiha , moderadu laiha, no kaman laiha.\nNotísia Relevante: COVID-19: kazu detetadu pozitivu laiha no ativu na’in-13\nCOVID-19: rekupardau ualu\nPrevious articleRAEOA konstrui klínika TBC separa atendimentu ba pasiente\nNext articleKazu dengue aumenta, família pasiente preokupa HNGV laiha espasu